CELEX: C2006/143/50
Language: sk
Date: 2006-06-17 00:00:00
Title: Vec C-182/06: Návrh na začatie prejudiciálneho konania, ktorý podal Cour administrative  10. apríla 2006  – Luxemburské veľkovojvodstvo/Hans Ulrich Lakebrink, Katrin Peters-Lakebrink

17.6.2006   
            
            
               SK
            
            
               Úradný vestník Európskej únie
            
            
               C 143/27
            
         Návrh na začatie prejudiciálneho konania, ktorý podal Cour administrative 10. apríla 2006 – Luxemburské veľkovojvodstvo/Hans Ulrich Lakebrink, Katrin Peters-Lakebrink
   (Vec C-182/06)
   (2006/C 143/50)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Cour administrative
   Účastníci konania pred vnútroštátnym súdom
   
      Žalobca: Luxemburské veľkovojvodstvo
   
      Žalovaní: Hans Ulrich Lakebrink, Katrin Peters-Lakebrink
   Prejudiciálna otázka
   Treba článok 39 ES vykladať v tom zmysle, že nepripúšťa takú vnútroštátnu právnu úpravu, aká bola zavedená v Luxemburskom veľkovojvodstve článkom 157c LIR, na základe ktorej štátny príslušník členského štátu Spoločenstva, ktorý nemá bydlisko v Luxembursku a poberá príjmy zo závislej činnosti plynúce z luxemburských zdrojov, pričom tieto príjmy predstavujú podstatnú časť jeho zdaniteľných príjmov, nemôže na účely stanovenia sadzby dane, ktorá sa má uplatniť na jeho príjmy plynúce z luxemburských zdrojov, uplatniť svoje záporné príjmy z prenájmu týkajúce sa nehnuteľností, ktoré osobne neobýva a ktoré sa nachádzajú v inom členskom štáte, v predmetnom prípade v Nemecku?